**3.B sz. MELLÉKLET**

**PONT-MULTIPONT ÚJGENERÁCIÓS HOZZÁFÉRÉSI HÁLÓZATOK ELŐFIZETŐI SZAKASZAINAK ÁTENGEDÉSE SZOLGÁLTATÁS LEÍRÁSA**

# Általános feltételek

## A pont-multipont újgenerációs hozzáférési hálózat újgenerációs hozzáférési hurkainak átengedése kizárólag az adott hurok Előfizetői Szakaszán lehetséges, mely csak és kizárólag egyetlen Előfizető ellátására szolgál, és az Előfizetői Hozzáférési Ponttól az Előfizetői Aggregációs Pontig tart.

## Újgenerációs Hozzáférési Hurok optikai szakaszán vagy szakaszain Részleges Átengedés műszaki okokból nem létesíthető.

## Átengedés szolgáltatás eleme az Újgenerációs FTTH pont- multipont Hozzáférési Hálózatban: az átengedett FTTH GPON Előfizetői Szakasz.

## Az Előfizetői Szakasz átengedése nem vonja maga után a tulajdonviszony megváltozását.

## Az átengedett Előfizetői Szakasz üzemeltetése a Kötelezett Szolgáltató feladata. Abban az esetben, ha a Jogosult Szolgáltatónak saját szolgáltatása nyújtásához bármilyen aktív berendezés szükséges, akkor ennek biztosítása az ő feladata.

# kábel átadása hozzáférési link nélkül

A Kábel Átadása Hozzáférési Link Nélkül szolgáltatás tárgya az Előfizetői Szakaszt képező optikai szál átadása a Jogosult Szolgáltató számára.

A Kábel Átadása Hozzáférési Link Nélkül szolgáltatást a Kötelezett Szolgáltató az FTTH pont-multipont Újgenerációs Hozzáférési Hálózatok Előfizetői Szakaszainak átengedéséhez kapcsolódó kiegészítő szolgáltatásként nyújtja.

A Kábel Átadása Hozzáférési Link Nélkül szolgáltatás keretében a Kötelezett Szolgáltató – ha ez szükséges – leválasztja az Előfizetői Szakaszt képező optikai szálat a saját osztási pontjának helyt adó optikai kötésszerelvényből és az optikai szál végződését átadja a Jogosultnak, a Jogosult – helymegosztás, vagy távoli hozzáférés keretében elhelyezett – eszközéhez való csatlakoztatás céljából, az ehhez szükséges tartalék hosszal. A szolgáltatásnak nem része az optikai szál csatlakoztatása a Jogosult eszközéhez, ezt a Jogosult végzi el.

A Kábel átadása hozzáférési link nélkül kiegészítő szolgáltatást a Kötelezett Szolgáltató legkésőbb az Egyedi Szerződés tárgyát képező Előfizetői szakasz átengedés létesítésének időpontjáig elvégzi.

# Teljesítménymutatók és a kötbér fizetésére vonatkozó feltételek

A szolgáltatásra vállalt minőségi szintekre és a vállalt minőségi szintek be nem tartása esetén a kötbér fizetésére vonatkozó feltételeket az INRUO 16. sz. melléklete tartalmazza.

# Üzemeltetés

Az üzemeltetés feltételei az INRUO 3.C számú mellékletében találhatóak.

# Átengedési megvalósíthatósági vizsgálat FTTH pont- multipont hálózatok előfizetői szakasza esetén

## A megvalósíthatósági vizsgálat keretében a Kötelezett Szolgáltató megállapítja, hogy van-e olyan műszaki körülmény, amely miatt az Előfizetői Szakasz Átengedése nem megvalósítható.

## A Kötelezett Szolgáltató a szerződéskötésre irányuló kezdeményezésben megjelölt FTTH pont multipont Előfizetői Szakasz átengedésre való alkalmasságát csak a Jogosult Szolgáltató erre vonatkozó igénye esetén vizsgálja meg. Amennyiben a Jogosult Szolgáltató nem igényel előfizetői szakasz átengedés megvalósíthatósági vizsgálatot, a Kötelezett Szolgáltató ezt tudomásul veszi, ebben az esetben a Kötelezett Szolgáltató az előfizetői szakasz alkalmasságáért felelősséget nem vállal.