**3.A sz. MELLÉKLET**

**RÉZ ÉRPÁRAS HELYI HURKOK VAGY RÉZ ÉRPÁRAS HELYI ALHURKOK NAGYKERESKEDELMI ÁTENGEDÉSE SZOLGÁLTATÁS LEÍRÁSA**

## **Általános feltételek**

## A Réz Érpáras Helyi Hurok vagy Alhurok átengedése nem terjed ki a vonalkoncentrátorokkal, vonaltöbbszörözőkkel biztosított érpárakra, valamint a rádiós elérésű előfizetői összeköttetésekre.

## A Réz Érpáras Helyi Hurok vagy Alhurok átengedése nem vonja maga után a tulajdonviszony megváltozását.

## Az átengedett Réz Érpáras Helyi Hurok vagy Alhurok üzemeltetése az átengedést követően is a Kötelezett Szolgáltató feladata. Abban az esetben, ha a Jogosult Szolgáltatónak a saját szolgáltatása nyújtásához a végponton bármilyen aktív berendezés szükséges, akkor ennek biztosítása az ő feladata.

## A Kötelezett Szolgáltató a szerződéskötésre irányuló kezdeményezésben megjelölt Réz Érpáras Helyi Hurok átengedésre való alkalmasságát csak a Jogosult Szolgáltató erre vonatkozó igénye esetén vizsgálja meg. Amennyiben a Jogosult Szolgáltató nem igényel Réz Érpáras Helyi Hurok Alkalmassági Vizsgálatot, a Kötelezett Szolgáltató ezt tudomásul veszi, ebben az esetben a Kötelezett Szolgáltató a hurok alkalmasságáért felelősséget nem vállal.

## A réz érpáras alhurok átengedés szolgáltatás tartalma és feltételei mindenben megegyeznek a réz érpáras hozzáférési hálózathoz, és az újgenerációs (FTTx) hálózathoz tartozó réz érpáras előfizetői szakaszok esetében.

## **Hozzáférési link**

## Hozzáférési link helymegosztáshoz

## A Hozzáférési link helymegosztáshoz kiegészítő szolgáltatás keretében a Kötelezett Szolgáltató biztosítja az átengedett réz érpáras helyi hurok, vagy alhurok és a Helymegosztási egység közötti, réz érpáras kábellel és a kapcsolódó rendezőmodulokkal kialakított összeköttetést.

## A Hozzáférési link helymegosztáshoz szolgáltatást a Jogosult Szolgáltató igényétől függően 10, vagy 100 érpáras kapacitás egységekben biztosítja a Kötelezett Szolgáltató.

## A helymegosztáshoz kiépítendő hozzáférési link további jellemzőinek ismeretetése jelen INRUO 4. sz. mellékletének 1.7. pontjában található.

## Hozzáférési link távoli hozzáféréshez

## A Hozzáférési link távoli hozzáféréshez kiegészítő szolgáltatás keretében a Kötelezett Szolgáltató biztosítja az átengedett réz érpáras helyi hurok, vagy alhurok és a Távoli hozzáférési helyszín közötti, réz érpáras kábellel és a kapcsolódó rendezőmodulokkal kialakított összeköttetést.

## A Hozzáférési link távoli hozzáféréshez szolgáltatást a Jogosult Szolgáltató igényétől függően 10, vagy 100 érpáras kapacitás egységekben biztosítja a Kötelezett Szolgáltató.

## A távoli hozzáféréshez kiépítendő hozzáférési link további jellemzőinek ismeretetése jelen INRUO 4. sz. mellékletének 2.2. pontjában található.

## **Teljes átengedés esetén a helyi hozzáférési hálózat hálózati végpontjához való hozzáférés lehetőségei.**

## Réz Érpáras Helyi Hurok teljes átengedése

## A Réz Érpáras Helyi Hurok teljes átengedése esetén a Jogosult Szolgáltató a Hozzáférési Linken keresztül a Kötelezett Szolgálttó átengedésre kijelölt kábelrendezőjéhez csatlakozik és a Réz Érpáras Helyi Hurkon az Előfizető igénye szerint biztosítja az Előfizetői Előszerződés alapján megkötött előfizetői szerződésben foglalt elektronikus hírközlési szolgáltatást.

A kapcsolódó Helymegosztás vagy Távoli hozzáférés lehetővé teszi a Jogosult Szolgáltató részére, hogy csatlakoztathassa berendezését a réz érpárhoz, és így szolgáltatást nyújtson az Előfizetőnek vagy az Előfizetői szolgáltatást nyújtó szolgáltatónak.

## Réz Érpáras Helyi Hurok teljes átengedés szolgáltatás elemei

A teljes átengedés szolgáltatás eleme a Réz Érpáras Helyi Hurok. A Kötelezett Szolgáltató üzemeltetési felelőssége a helyi hurokhoz csatlakozó Hozzáférési link Jogosult Szolgáltató oldali végpontjáig terjed, amelynek pontos meghatározását a 4. melléklet 1.7. pontja (helymegosztás esetében), valamint 2.2. pontja (távoli hozzáférés esetében) tartalmazza.

## Réz Érpáras Helyi Alhurok teljes átengedése

## A Réz Érpáras Helyi Alhurok teljes átengedése esetén a Jogosult Szolgáltató a Hozzáférési Linken keresztül a Kötelezett Szolgálttó átengedésre kijelölt nagyelosztó kábelrendezőjéhez csatlakozik és a Réz Érpáras Helyi Alhurkon az Előfizető igénye szerint biztosítja az Előfizetői Előszerződés alapján megkötött előfizetői szerződésben foglalt elektronikus hírközlési szolgáltatást.

A kapcsolódó Helymegosztás vagy Távoli hozzáférés lehetővé teszi a Jogosult Szolgáltató részére, hogy csatlakoztathassa berendezését a réz érpárhoz, és így szolgáltatást nyújtson az Előfizetőnek vagy az Előfizetői szolgáltatást nyújtó szolgáltatónak.

## Réz Érpáras Helyi Alhurok teljes átengedés szolgáltatás elemei

A teljes átengedés szolgáltatás eleme a Réz Érpáras Helyi Alhurok. A Kötelezett Szolgáltató üzemeltetési felelőssége a helyi alhurokhoz csatlakozó Hozzáférési link Jogosult Szolgáltató oldali végpontjáig terjed, amelynek pontos meghatározását a 4. melléklet 1.7. pontja (helymegosztás esetében), valamint 2.2. pontja (távoli hozzáférés esetében) tartalmazza.

## **Részleges átengedés esetén a Réz Érpáras Helyi Hurokban még rendelkezésre álló átviteli kapacitáshoz való hozzáférés lehetőségei**

## Réz Érpáras Helyi Hurok részleges átengedése

A szolgáltatás a Réz Érpáras Helyi Hurok alapsáv feletti - még rendelkezésre álló - átviteli kapacitásának átengedésére vonatkozik, ahol a Réz Érpáras Helyi Hurok összeköti az Előfizetői Hozzáférési Pontot a hozzáférési linken keresztül a Jogosult Szolgáltató által üzemeltetett átadó kábelrendezővel.

A részleges átengedés nem vonja maga után a Réz Érpáras Helyi Hurok tulajdonviszonyának megváltozását. A Réz Érpáras Helyi Hurkon a Kötelezett Szolgáltató alapsávon nyújtott szolgáltatása változatlan formában, módon egyidejűleg tovább folyik.

Részleges átengedésre kizárólag azon Réz Érpáras Helyi Hurkok esetében van lehetőség, amelyeken a Kötelezett Szolgáltató helyhez kötött telefon (POTS/ISDN BA) szolgáltatást nyújt az Előfizető számára, és nem üzemel az érpáron párhuzamosan más, sáv feletti szolgáltatás.

A Jogosult Szolgáltató által biztosított xDSL szolgáltatás szünetmentessége érdekében a helyhez kötött telefonszolgáltatás megszűnése esetén a Jogosult Szolgáltató igényelheti a Részleges Átengedés Teljes Átengedéssé alakítását. Ez esetben nyilatkoznia kell arról, hogy az adott Réz Érpáras Helyi Hurok vonatkozásában a telefon szolgáltatás megszűnésétől kezdve vállalja a Teljes Átengedéshez tartozó Havi Díj megfizetését.

A Réz Érpáras Helyi Hurok részleges átengedésekor a Kötelezett Szolgáltató minden esetben az átviteli spektrum 130 kHz feletti sávját bocsátja a Jogosult Szolgáltató rendelkezésére.

Részleges átengedés esetén a frekvencia szétválasztást biztosító szűrőket (elválasztó szűrőket) a Kötelezett Szolgáltató biztosítja. Ez egyaránt vonatkozik az Előfizető oldali és a központ oldali elválasztó szűrőre. Az elválasztó szűrők műszaki jellemzőit és interfészeit az INRUO 6. melléklet 8. pontja tartalmazza.

A felső frekvenciasávot használó berendezéseket a Jogosult Szolgáltató telepíti.

## Réz Érpáras Helyi Hurok részleges átengedés szolgáltatás elemei

A részleges átengedés szolgáltatás elemei a Réz Érpáras Helyi Hurok alapsáv feletti - még rendelkezésre álló - átviteli kapacitása, valamint az Előfizető oldali és Központ oldali elválasztó szűrők. A Kötelezett Szolgáltató üzemeltetési felelőssége a helyi hurokhoz csatlakozó Hozzáférési link Jogosult Szolgáltató oldali végpontjáig terjed, amelynek pontos meghatározását a 4. melléklet 1.7. pontja (helymegosztás esetében), valamint 2.2. pontja (távoli hozzáférés esetében) tartalmazza.

## Réz Érpáras Helyi Alhurok részleges átengedése

A szolgáltatás a Réz Érpáras Helyi Alhurok alapsáv feletti - még rendelkezésre álló - átviteli kapacitásának átengedésére vonatkozik, ahol a Réz Érpáras Helyi Alhurok összeköti az Előfizetői Hozzáférési Pontot a Kötelezett szolgáltató nagyelosztójához kapcsolódó hozzáférési linken keresztül a Jogosult Szolgáltató által üzemeltetett átadó kábelrendezővel.

A részleges átengedés nem vonja maga után a Réz Érpáras Helyi Alhurok tulajdonviszonyának megváltozását. A Réz Érpáras Helyi Alhurkon a Kötelezett Szolgáltató alapsávon nyújtott szolgáltatása változatlan formában, módon egyidejűleg tovább folyik.

Részleges átengedésre kizárólag azon Réz Érpáras Helyi Hurkok esetében van lehetőség, amelyeken a Kötelezett Szolgáltató helyhez kötött telefon (POTS/ISDN BA) szolgáltatást nyújt az Előfizető számára, és nem üzemel az érpáron párhuzamosan más, sáv feletti szolgáltatás.

A Jogosult Szolgáltató által biztosított xDSL szolgáltatás szünetmentessége érdekében a helyhez kötött telefonszolgáltatás megszűnése esetén a Jogosult Szolgáltató igényelheti a Részleges Átengedés Teljes Átengedéssé alakítását. Ez esetben nyilatkoznia kell arról, hogy az adott Réz Érpáras Helyi Alhurok vonatkozásában a telefon szolgáltatás megszűnésétől kezdve vállalja a Teljes Átengedéshez tartozó Havi Díj megfizetését.

A Réz Érpáras Helyi Alhurok részleges átengedésekor a Kötelezett Szolgáltató minden esetben az átviteli spektrum 130 kHz feletti sávját bocsátja a Jogosult Szolgáltató rendelkezésére.

Részleges átengedés esetén a frekvencia szétválasztást biztosító szűrőket (elválasztó szűrőket) a Kötelezett Szolgáltató biztosítja. Ez egyaránt vonatkozik az Előfizető oldali és a központ oldali elválasztó szűrőre. Az elválasztó szűrők műszaki jellemzőit és interfészeit az INRUO 6. melléklet 8. pontja tartalmazza.

A felső frekvenciasávot használó berendezéseket a Jogosult Szolgáltató telepíti.

## Réz Érpáras Helyi Alhurok részleges átengedés szolgáltatás elemei

A részleges átengedés szolgáltatás eleme a Réz Érpáras Helyi Alhurok alapsáv feletti - még rendelkezésre álló - átviteli kapacitása, valamint az Előfizető oldali és Központ oldali elválasztó szűrők. A Kötelezett Szolgáltató üzemeltetési felelőssége a helyi alhurokhoz csatlakozó Hozzáférési link Jogosult Szolgáltató oldali végpontjáig terjed, amelynek pontos meghatározását a 4. melléklet 1.7. pontja (helymegosztás esetében), valamint 2.2. pontja (távoli hozzáférés esetében) tartalmazza.

## **Teljesítménymutatók és kötbér fizetésére vonatkozó feltételek (**Réz Érpáras Helyi Hurok vagy Alhurok esetén)

A szolgáltatásra vállalt minőségi szintekre és a vállalt minőségi szintek be nem tartása esetén a kötbér fizetésére vonatkozó feltételeket az INRUO 16. sz. melléklete tartalmazza.

## **Réz Érpáras Helyi Hurok vagy Alhurok üzemeltetése**

Az üzemeltetés feltételei az INRUO 3.C számú mellékletében találhatóak.

## **Réz Érpáras Helyi Hurok vagy Alhurok Alkalmassági Vizsgálat kiegészítő szolgáltatás**

A Réz Érpáras Helyi Hurok vagy Alhurok Alkalmassági Vizsgálat keretében a Kötelezett Szolgáltató megvizsgálja, hogy az adott Réz Érpáras Helyi Hurok vagy Alhurok alkalmas-e szélessávú szolgáltatás nyújtására, illetve a helyi hurkon nyújtott szélessávú szolgáltatás zavarhat-e már meglévő egyéb szolgáltatást.

A Kötelezett Szolgáltató az elvégzett hurok vagy alhurok alkalmassági vizsgálat eredményét, mért értékeit és jellemzőit, valamint az elfogadás határértékeit a vizsgálat eredményéről szóló írásbeli tájékoztatással együtt átadja a Jogosult Szolgáltatónak. A vizsgálat eredményéről szóló tájékoztatás legalább a következő jellemzők értékeit tartalmazza, az előfizetői hozzáférési pont és a fő kábelrendező (MDF), vagy alhurok vizsgálatára vonatkozó igény esetén az előfizetői hozzáférési pont és a nagyelosztó (CCC) közötti sodrott réz érpárra vonatkoztatva:

* a helyi hurok vagy alhurok hossza;
* egyenáramú hurokellenállás;
* beiktatási csillapítás;
* vonali zajszint;
* jel-zaj viszony.

A Réz Érpáras Helyi Hurok vagy Alhurok Alkalmassági Vizsgálatot a Kötelezett Szolgáltató csak a Jogosult Szolgáltató erre vonatkozó igénye esetén végzi el.